وزارت دفاع
دفاعی پیداوار میں سودیشی اہلیت کافروغ
سرکار نے دفاعی شعبے میں آتم نر بھر بھارت کے تحت دفاعی پیداوار میں سودیشی کرن اور خود انحصاری کو فروغ دینے کے لئے متعدد پالیسی ساز پہل کی ہیں اور اصلاحات نافذ کی ہیں۔ اہم پالیسی ساز پہلیں اس طرح ہیں:
- وزارت دفاع نے 21اگست 2020ء کو 101آئٹم کی ’پہلی مثبت سودیشی کرن فہرست‘اور 31 مئی 2021ء کو 108 آئٹم کی’ دوسری مثبت سودیشی کرن فہرست‘نوٹیفائی کی ہے، جس کے لئے اشاراتی و قت کی حد سے پرے درآمد پر پابندی ہوگی۔دفاعی شعبے میں سودیشی کرن کو فروغ دینے کے لئے یہ ایک بڑا قدم ہے۔یہ ہندوستانی دفاعی صنعت کو ہندوستانی مسلح فورسیز کی ضرورتوں کو پورا کرنے کے لئے اپنے خود کے ڈیزائن کئے گئے اور ترقیاتی صلاحیتوں کا استعمال کرکے اِن آئٹم کی تیاری کے لئے ایک بڑا موقع مہیا کرتا ہے۔اِن فہرستوں میں آرٹیلری گن ، اسالٹ رائفل، کورویٹس، سونار سٹم ، ٹرانسپورٹ ایئرکرافٹ، لائٹ کمبیٹ ہیلی کاپٹر، رڈار، وہیلڈ آرمڈ پلیٹ فارم، راکیٹ، بم، آرمڈ کمانڈپوسٹ وہیکل، آرمڈ ڈوزر اور کئی دیگر اعلیٰ تکنیک والے ہتھیار شامل ہیں۔یہ تمام سازو سامان ہماری دفاعی خدمات کی ضرورتوں کو پورا کرنےوالے ہیں۔
- سودیشی کرن کو بڑھاوا دینے کے لئے سریجن پورٹل 14اگست 2020ء کو لانچ کیا گیا تھا۔اب تک 10929آئٹم ، جو پہلے درآمد کئے جاتے تھے، سودیشی کرن کے لئے پورٹل پر دکھائے گئے ہیں۔ہندوستانی صنعت نے اب تک 2890 دکھائے گئے آئٹم کے لئے اپنی دلچسپی کا ا ظہار کیا ہے۔ڈی پی ایس یو؍او ایف بی موجودہ عمل کے مطابق اِن سامانوں کے سودیشی کرن کی سہولت کے لئے اِن صنعتوں کے ساتھ بات چیت کررہے ہیں۔
- ڈی پی ایس یو، او ایف بی اور ایس ایچ کیو کے ذریعے سودیشی کرن کے اپنے عملکے ذریعے سودیشی کرن کی کوششوں کے نتیجے میں 21-2020ء میں 1776 آلات اور پرزوں کا سودیشی کرن کیا گیا ہے۔
- ڈی پی پی-2016کو دفاعی تحویل عمل -2020 کی شکل میں ترمیم کیا گیا ہے، جو آتم نر بھر بھارت ابھیان کے حصے کی شکل میں اعلان شدہ دفاعی اصلاحات کے اُصولوں سے متاثر ہے۔
- دفاعی آلات کے سودیشی ڈیزائن اور ترقی کو بڑھاوا دینے کے لئے خریدیں[ بھارتیہ-آئی ڈی ڈی ایم]زمرے کو مالی بنیاد پر آلات کی خرید کے لئے اعلیٰ اولیت دی گئی۔
- پونجی خرید کی’میک‘عمل کو آسان بنایا گیا ہے۔میک-Iزمرے کے تحت ہندوستانی صنعت کو سرکار کے ذریعے ترقیاتی لاگت کا 70فیصد تک مالی تعاون فراہم کرنے کا التزام ہے۔ اس کے علاوہ ’میک‘عمل کے تحت ایم ایس ایم ای کے لئے خصوصی ریزرویشن ہے۔
- سودیشی ترقی اور دفاعی آلات کی تعمیر کی حوصلہ افزائی کے لئے ڈی پی پی -2016میں شروع کیا گیا ’میک-II‘زمرہ کے عمل میں کئی صنعتوں کے حق میں التزامات ہیں، جیسے اہلیتی معیار میں رعایت، کم از کم دستاویز، صنعتوں کے ذریعے دی گئی تجاویز پر ذاتی حیثیت سے غور خوض کرنے کا التزام وغیرہ۔ اب تک فوج بحری فوج اور ایئرفورس سے متعلق 58 منصوبوں کو اُصولی طورپر منظوری دی گئی ہے۔
- ایف ڈی آئی-بھارت سرکار نے نئے دفاعی صنعتی لائسنس کی مانگ کرنے والی کمپنیوں کے لئے آٹومیٹک روٹ کے ذریعے دفاعی سیکٹر میں 74فیصد تک اورسرکاری روٹ سے 100فیصد تک ایف ڈی آئی میں اضافہ کیا ہے۔دفاع میں وسیع بہتری کے لئے اختراعات عنوان سے دفاع کے لئے ایک اختراعی سسٹم اپریل 2018ء میں لانچ کیا ہے۔آئی ڈی ای ایکس کا مقصد ایم ایس ایم ای ، اسٹارٹ اَپ، ذاتی سمیت صنعتوں کو شامل کرکے دفاع اور خلاء میں اختراعات اور صنعتی ترقی کو بڑھاوا دینے کےلئے ایک ایکو سسٹم کی تعمیرکرنا ہے۔ نئی اختراعات تحقیق و ترقیاتی ادارے اور ماہرین تعلیم کو تحقیق اور ترقی کےلئے گرانٹ ؍مالی امداد اور دیگر مدد فراہم کی جاتی ہے، جس میں ہندوستانی دفاع اور خلائی شعبوں کی ضرورتوں کے لئے مستقبل میں اپنانے کی صلاحیت ہے۔
- آفسیٹ پالیسی میں اصلاحات کو ڈی اے پی -2020ء میں شامل کیا گیا ہے، جس میں سرمایہ کاری کی حوصلہ افزائی کرنے اور دفاعی پیداوار کے لئے ٹیکنالوجی کی منتقلی پر زور دیا گیا ہے ،تاکہ انہیں اعلیٰ معیار مہیا کیا جاسکے۔سرکار نے 2017ء میں ’حکمت عملی پر مبنی شراکت داری ‘ماڈل کو نوٹیفائی کیا ہے، جس میں ایک شفاف اور مقابلہ جاتی عمل کی توسط سے ہندوستانی اداروں کے ساتھ طویل مدتی حکمت عملی پر مبنی شراکت داری کا تصور کیا گیا ہے۔اس کے تحت عالمی سطح پر سازو سامان تیار کرنے والے مینوفیکچررز کے ساتھ شراکت داری کرنا ہے۔ساتھ ہی گھریلو تعمیراتی بنیادی ڈھانچے اور سپلائی سریز کے قیام کے لئے ٹیکنالوجی کی منتقلی کا مطالبہ کرنا بھی شامل ہے۔
- سرکار نے ایک صنعتی ایکو سسٹم بنانے کے مقصد سے مارچ 2019ء میں دفاعی پلیٹ فارموں میں استعمال کئے جانے والے آلات و پرزوں کے سودیشی کرن کے لئے پالیسی کو نوٹیفائی کیا ہے، جو دفاعی آلات کے لئے درآمد شدہ اجزاء اور اِن سازو سامان کی تعمیر کے لئے ہندوستان میں پلیٹ فارم تیار کرنا اور اس میں شامل کمپنیوں کو سودیشی کرنے کا اہل بنانا ہے۔
- سرکار نے اترپردیش اور تمل ناڈو ریاستوں میں ایک ایک دفاعی صنعتی گلیارے قائم کئے ہیں۔ سال 2024ء تک اترپردیش اور تمل ناڈو کے دفاعی گلیاروں میں 20,000کروڑ روپے کی سرمایہ کاری کا منصوبہ ہے۔ اعلیٰ سطح پر پیش رفت کا مستقل طورسے جائزہ لیا جاتا ہے۔ اب تک پرائیویٹ اور پبلک سیکٹر کی کمپنیوں کے ذریعے اِن دونوں گلیاروں میں 3,342کروڑ روپے کی سرمایہ کاری ہوچکی ہے۔اس کے علاوہ متعلقہ ریاستی سرکاروں نے بھی اِن دو گلیاروں میں نجی کھلاڑیوں کے ساتھ ساتھ بنیادی آلات تیار کرنے والوں سمیت غیر ملکی کمپنیوں کو متوجہ کرنے کے لئے اپنی ایرو اسپیس اور دفاعی پالیسیوں کا اعلان کیا ہے۔
- ستمبر 2019ء میں ’روسی؍سوویت ساخت کے ‘ہتھیاروں اور دفاعی آلات سے متعلق پرزوں ، آلات اور دیگر سازو سامان کی مشترکہ تیاری میں آپسی تعاون پر ایک بین حکومتی معاہدے پر دستخط کئے تھے۔اس کامقصد روسی ساخت کے اعلیٰ مینوفیکچررز کے ساتھ مشترکہ صنعت؍شراکت داری میں تعمیر کے توسط سے ہندوستانی صنعت کے ذریعے ہندوستان کے اندر پرزوں اور آلات کی تیاری کرنا ہے۔ ہندوستانی مسلح افواج میں موجودہ وقت میں روسی ساخت کے آلات کی فروخت اور ان کی موجودگی کی دستیابی کے بعد میک اِن انڈیا کا خاکہ تیار کیا گیا ہے۔
- صنعتی لائسنس کی ضرورت والی دفاعی مصنوعات کی فہرست کو عین مطابق بنایا گیا ہے اور زیادہ تر آلات کی تیاری کےلئے صنعتی لائسنس کی ضرورت نہیں ہے۔آئی ڈی آر آرڈیننس کے تحت دیئے گئے صنعتی لائسنس کی ابتدائی قانونی حیثیت کو تین سال سے بڑھا کر 15 سال کردیا گیا ہے، جس میں معاملہ در معاملہ بنیاد پر اسے تین سال مزید بڑھانے کا التزام ہے۔
- دفاعی پیداواری محکمے نے ڈی پی آئی آئی ٹی کے ذریعے نوٹیفائیڈ جدید ترین عوامی خرید حکم نامے 2017ء کے تحت 46 آئٹم کو نوٹیفائی کیا ہے، جس کے لئے وافر مقامی اہلیت اور مقابلہ ہے اور ان چیزوں کی خرید قیمت کی پروا کئے گئے بغیر مقامی سپلائرز سے ہی کی جائے گی۔
- دفاعی سرمایہ کاری سیل فروری-2018ء میں وزارت میں سرمایہ کاری کے مواقع، عمل اور شعبےمیں سرمایہ کاری کےلئے ضابطے کی ضروریات سے متعلق سوالات کو شامل کرنے سمیت تمام ضروری معلومات فراہم کرنےکے لئے بنایا گیا ہے۔ اب دفاعی سرمایہ کاری سیل کے ذریعے 1176سوالات موصول کئے گئے تھے اور ان کا ازالہ کیا گیا ہے۔
- پبلک؍پرائیویٹ صنعتوں ، خاص طورسے ایم ایس ایم ای اور اسٹارٹ اَپس کی شراکت داری کی توسط سے دفاعی ٹیکنالوجی میں خود انحصاری کو فروغ دینے کےلئے ڈی آر ڈی او کے تحت ٹیکنالوجی ترقیاتی فنڈبنایا گیا ہے۔
- سال 22-2021ء کے لئے گھریلو خرید کے لئے رقم کا اختصاص پچھلے سالوں کے مقابلے میں بڑھایا گیا ہےاور فوجی جدید کاری کےلئے مختص رقم کا تقریباً 64.09فیصد یعنی 71438.36کروڑ روپے ہے۔
یہ معلومات رکشا راجیہ منتری جناب اجے بھٹ نے آج راجیہ سبھا میں جناب سوجیت کمار کو ایک سوال کے تحریری جواب میں دی۔